Kur kishe mujtë me m’pa, qysh më kishe pa

Shfaqje Teatrale e Zhanrit Komedi " Kur kishe mujt me m’pa qysh më kishe pa … "
Në vitin 1993, në një periudhë të errët për kulturën kosovare, kur regjimi serbo-jugosllav kishte mbyllur pothuajse të gjitha institucionet kulturore dhe mediat në, Teatri Dodona në Prishtinë mbeti i vetmi teatër aktiv që mbante gjallë jetën artistike të qytetit me një skenë alternative. Pikërisht në këtë atmosferë sfiduese, u dha edhe premiera e komedisë “Kur kishe mujt me m’pa qysh më kishe pa …”, nën regjisor Faruk Begolli

Një frymë humori në kohë të vështira
Kjo shfaqje nuk ishte thjesht komedi; ajo ishte një dritë shprese për publikun që, në mungesë të televizioneve dhe institucioneve të tjera kulturore, e gjeti teatrin si të vetmen hapësirë ku mund të merrte frymë lirshëm dhe të qeshte me zemër. Me humor të mprehtë dhe skena plot situata komike, shfaqja u bë shpejt një fenomen i kohës.

Ansambli i aktorëve:

Ilir Rexhepi

Rebeka Qena

Anisa Ismaili

Mensur Safciu

Armond Morina

Emine Toska

Shedihe Berisha

Artur Osmani

Mevlan Shaqiri

Performancat e tyre sollën në skenë karaktere të paharrueshme që vazhdojnë të përmenden edhe sot nga adhuruesit e teatrit.

Suksesi dhe ndikimi
Pas premierës, shfaqja u luajt dhe u reprizua për më shumë se tre vite radhazi në Teatrin Dodona, duke tërhequr çdo herë salla të mbushura plot. Suksesi i saj nuk mbeti vetëm në Prishtinë – komedia u shfaq me qindra herë në teatro të ndryshme në Kosovë, si dhe në Maqedoni, Mal të Zi, Shqipëri, Serbi dhe më gjerë, duke fituar zemrat e publikut në mbarë rajonin.

Trashëgimia kulturore
Kjo Shfaqje Teatrale, bashkë me shfaqje të tjera të asaj kohe si “Profesor jam, talent je – jo mahi…” por edhe tërë Teatrin Dodona, u kthyen si simbol të qëndresës kulturore të viteve ’90 në Kosovë. Përmes humorit dhe artit, arritën ta mbajnë një gjallëri shpirtërore dhe artistke te populli shqiptarët, duke dëshmuar se edhe në periudha represioni dhe okupimi, kultura dhe teatri mund të jenë mjeti më i fuqishëm për të mbijetuar dhe për të sjellë dritë në jetën e njerëzve.